BEGRUNDELSE

Den interne aftale og Rådets forordning (EF) nr. 215/2008 om finansforordningen for den 10. Europæiske Udviklingsfond (i det følgende benævnt finansforordningen for den 10. EUF) fastsætter en procedure for indkaldelse af de bidrag, som medlemsstaterne skal betale for at finansiere EUF. I overensstemmelse med artikel 57, stk. 3, i finansforordningen for den 10. EUF omfatter dette forslag:

– loftet for medlemsstaternes bidrag for 2016

– bidragsbeløbet for 2015

– den første tranche af bidraget for 2015.

I overensstemmelse med artikel 57, stk. 7, i finansforordningen for den 10. EUF er det beløb, der forvaltes af henholdsvis Kommissionen og EIB, angivet særskilt.

EIB har i overensstemmelse med artikel 145 i finansforordningen for den 10. EUF sendt Kommissionen sine ajourførte overslag over forpligtelser og betalinger for de instrumenter, som den forvalter.

I overensstemmelse med artikel 58, stk. 2, i finansforordningen skal beløb, der er tilgængelige fra forudgående EUF'er, opbruges først ved indkaldelse af bidrag, det ene efter det andet. De indkaldelser af bidrag, der er omhandlet i dette forslag, vedrører derfor beløb, der forvaltes under den 10. EUF af både EIB (første indkaldelse under den 10. EUF) og Kommissionen.

I henhold til artikel 57, stk. 3, i finansforordningen for den 10. EUF skal Rådet træffe afgørelse om dette forslag senest den 15. november 2014, og medlemsstaterne skal betale første tranche senest den 21. januar 2015.

I henhold til artikel 60, stk. 1, i finansforordningen for den 10. EUF skal en medlemsstat, som ikke betaler den skyldige bidragstranche inden udløbet af den fastsatte frist, betale morarenter af ikke-betalte beløb. Ordningen for rentebetaling er fastsat i samme artikel.

2014/0298 (NLE)

Forslag til

RÅDETS AFGØRELSE

om fastsættelse af de finansielle bidrag, som medlemsstaterne skal betale til Den Europæiske Udviklingsfond, herunder loftet for 2016, beløbet for 2015 og første tranche for 2015

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse[1] (i det følgende benævnt "den interne aftale"), særlig artikel 7,

under henvisning til Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (i det følgende benævnt "finansforordningen for den 10. EUF")[2] som senest ændret den 11. april 2011[3], særlig artikel 57, stk. 5,

under henvisning til forslag fra Kommissionen, og

ud fra følgende betragtninger:

(1) Kommissionen skal i henhold til proceduren i artikel 57-61 i finansforordningen for den 10. EUF senest den 15. oktober forelægge et forslag, som a) angiver loftet for medlemsstaternes årlige bidrag for 2016, b) det årlige bidrag for 2015 og c) den første tranche af bidraget for 2015.

(2) Den Europæiske Investeringsbank har i overensstemmelse med artikel 145, første afsnit, i finansforordningen for den 10. EUF sendt Kommissionen sine ajourførte overslag over forpligtelser og betalinger for de instrumenter, som den forvalter.

(3) Ved indkaldelse af bidrag anvendes de beløb, der er fastsat for de tidligere EUF'er, først, jf. artikel 58, stk. 2, i finansforordningen for den 10. EUF. Der bør derfor foretages en indkaldelse af midler under den 10. EUF.

(4) Rådet vedtog den 7. november 2013 efter forslag fra Kommissionen en afgørelse om, at Kommissionens og EIB's andel af medlemsstaternes årlige EUF-bidrag for 2015 fastsættes til henholdsvis 3 300 000 000 EUR og 300 000 000 EUR[4] —

VEDTAGET DENNE AFGØRELSE:

Artikel 1

Loftet for medlemsstaternes årlige EUF-bidrag for 2016 fastsættes hermed til 3 350 000 000 EUR til Kommissionen og 250 000 000 EUR til Den Europæiske Investeringsbank.

Artikel 2

Medlemsstaternes årlige EUF-bidrag for 2015 forbliver uændrede og beløber sig til 3°600°000°000 EUR. Dette beløb opdeles i 3 400 000 000 EUR til Kommissionen og 200 000 000 til Den Europæiske Investeringsbank.

Artikel 3

De EUF-bidrag, som medlemsstaterne hver især skal betale til Kommissionen og EIB i form af første tranche for 2015, er angivet i tabellen i bilaget.

Artikel 4

Denne afgørelse er rettet til medlemsstaterne.

Udfærdiget i Bruxelles, den […].

På Rådets vegne

Formand

[1] EUT L 247 af 9.9.2006, s. 32.

[2] EUT L 78 af 19.3.2008, s. 1.

[3] EUT L 102 af 16.4.2011, s. 1.

[4] Dok. 15699/13.

BILAG

til

forslag til

RÅDETS AFGØRELSE om fastsættelse af de finansielle bidrag, som medlemsstaterne skal betale til Den Europæiske Udviklingsfond, herunder loftet for 2016, beløbet for 2015 og første tranche for 2015

Første tranche af EUF-bidragene for 2015 (i EUR)

|| || || ||

MEDLEMSSTATER || Nøgle 10. EUF i % || 1. tranche

betales til || betales til || I alt

EIB || Kommissionen

10. EUF || 10. EUF

ØSTRIG || 2,41 || 1.205.000,00 || 36.150.000,00 || 37.355.000,00

BELGIEN || 3,53 || 1.765.000,00 || 52.950.000,00 || 54.715.000,00

BULGARIEN || 0,14 || 70.000,00 || 2.100.000,00 || 2.170.000,00

CYPERN || 0,09 || 45.000,00 || 1.350.000,00 || 1.395.000,00

TJEKKIET || 0,51 || 255.000,00 || 7.650.000,00 || 7.905.000,00

DANMARK || 2,00 || 1.000.000,00 || 30.000.000,00 || 31.000.000,00

ESTLAND || 0,05 || 25.000,00 || 750.000,00 || 775.000,00

FINLAND || 1,47 || 735.000,00 || 22.050.000,00 || 22.785.000,00

FRANKRIG || 19,55 || 9.775.000,00 || 293.250.000,00 || 303.025.000,00

TYSKLAND || 20,50 || 10.250.000,00 || 307.500.000,00 || 317.750.000,00

GRÆKENLAND || 1,47 || 735.000,00 || 22.050.000,00 || 22.785.000,00

UNGARN || 0,55 || 275.000,00 || 8.250.000,00 || 8.525.000,00

IRLAND || 0,91 || 455.000,00 || 13.650.000,00 || 14.105.000,00

ITALIEN || 12,86 || 6.430.000,00 || 192.900.000,00 || 199.330.000,00

LETLAND || 0,07 || 35.000,00 || 1.050.000,00 || 1.085.000,00

LITAUEN || 0,12 || 60.000,00 || 1.800.000,00 || 1.860.000,00

LUXEMBURG || 0,27 || 135.000,00 || 4.050.000,00 || 4.185.000,00

MALTA || 0,03 || 15.000,00 || 450.000,00 || 465.000,00

NEDERLANDENE || 4,85 || 2.425.000,00 || 72.750.000,00 || 75.175.000,00

POLEN || 1,30 || 650.000,00 || 19.500.000,00 || 20.150.000,00

PORTUGAL || 1,15 || 575.000,00 || 17.250.000,00 || 17.825.000,00

RUMÆNIEN || 0,37 || 185.000,00 || 5.550.000,00 || 5.735.000,00

SLOVAKIET || 0,21 || 105.000,00 || 3.150.000,00 || 3.255.000,00

SLOVENIEN || 0,18 || 90.000,00 || 2.700.000,00 || 2.790.000,00

SPANIEN || 7,85 || 3.925.000,00 || 117.750.000,00 || 121.675.000,00

SVERIGE || 2,74 || 1.370.000,00 || 41.100.000,00 || 42.470.000,00

DET FORENEDE KONGERIGE || 14,82 || 7.410.000,00 || 222.300.000,00 || 229.710.000,00

I alt EU 27 || 100,00 || 50.000.000,00 || 1.500.000.000,00 || 1.550.000.000,00